作者:許景先
標題:徵君宅
內容:徵君昔嘉遁，抗跡遺俗塵。了心悟有物，乘化遊無垠。道喪曆千載，複存潁陽真。上虞佳山水，晚歲耽隱淪。內史既解綬，支公亦相親。儒道匪遠理，意勝聊自欣。洄沿南溪夕，流浪東山春。石壁踐丹景，金潭冒綠蘋。探煉備海嶠，賞心寓情人。奈何靈仙骨，鍬翮瑤池津。寥寥虛白宇，夙創招提因。家風緬多尚，玄德謝無鄰。謬陪金門彥，矯跡侍紫宸。皇恩竟已矣，遺烈庶不泯。